b'\n_START_ARTICLE_\nFlemming M\xc3\xb8ller Mortensen\n_START_SECTION_\nBaggrund\n_START_PARAGRAPH_\nFlemming M\xc3\xb8ller Mortensen er s\xc3\xb8n af\xc2\xa0pr\xc3\xa6steg\xc3\xa5rdsforpagter\xc2\xa0Jens M\xc3\xb8ller Mortensen og\xc2\xa0sygehj\xc3\xa6lper\xc2\xa0Marie Kirstine Mortensen._NEWLINE_Han blev\xc2\xa0hf-student\xc2\xa0fra\xc2\xa0Aalborg Statsgymnasium\xc2\xa0i\xc2\xa01982, uddannet sygeplejerske ved Sygeplejeskolen i Aalborg\xc2\xa01988\xc2\xa0og\xc2\xa0an\xc3\xa6stesisygeplejerske\xc2\xa0i 1996.\xc2\xa0Imellem sin ordin\xc3\xa6re sygeplejeuddannelse og specialiseringen som an\xc3\xa6stesisygeplejerske, arbejdede Mortensen blandt andet med speadalske i Indien Efter at have arbejdet \xc2\xa0som souschef og senere afdelingssygeplejerske p\xc3\xa5 an\xc3\xa6stesiafdelingen p\xc3\xa5 Aalborg sygehus blev han i\xc2\xa02000\xc2\xa0ansat som\xc2\xa0l\xc3\xa6gemiddelkonsulent\xc2\xa0i\xc2\xa0AstraZeneca, hvor han i 2001 blev hospitalsspecialist og i 2002 bestod\xc2\xa0LIF-eksamen. Fra 2005 til 2007 arbejdede han som salgschef i medicinalfirmaet\xc2\xa0Novartis.\n_START_SECTION_\nPolitisk karriere\n_START_PARAGRAPH_\nDen politiske karriere begyndte i\xc2\xa02001, da Flemming M\xc3\xb8ller Mortensen blev valgt til kommunalbestyrelsen i\xc2\xa0Sk\xc3\xb8rping Kommune. Ved kommunalvalget i\xc2\xa02005\xc2\xa0blev han genvalgt til den nye\xc2\xa0Rebild Kommune, hvor han siden\xc2\xa02006\xc2\xa0har fungeret som kultur- og fritidsudvalgsformand. Han var desuden medlem af repr\xc3\xa6sentantskabet for\xc2\xa0Aalborg Symfoniorkester\xc2\xa0og af bestyrelsen for\xc2\xa0Sydhimmerlands Museum._NEWLINE_Mortensen blev folketingskandidat for\xc2\xa0Himmerlandskredsen\xc2\xa0i 2007, og blev valgt i\xc2\xa0Nordjyllands Storkreds\xc2\xa0ved det efterf\xc3\xb8lgende\xc2\xa0Folketingsvalg den 13. november 2007._NEWLINE_Ved\xc2\xa0Folketingsvalget 2011\xc2\xa0modtog han 6.847 personlige stemmer og dermed genvalgt. I\xc2\xa02013 blev Mortensen Socialdemokraternes\xc2\xa0sundhedsordf\xc3\xb8rer.\xc2\xa0Han er desuden medlem af Sundhedsudvalget, Kulturudvalget, Kirkeudvalget, Gr\xc3\xb8nlandsudvalget samt F\xc3\xa6r\xc3\xb8udvalget. _NEWLINE_Ved folketingsvalget den 18. juni 2015 blev Mortensen genvalgt til Folketinget med 7897 personlige stemmer og fortsatte sit hverv som sundhedsordf\xc3\xb8rer. Ved Folketingvalget 2019 blev Flemming M\xc3\xb8ller Mortensen atter genvalgt - og efter regeringsdannelsen 27. juni 2019 blev han valgt til Socialdemokratiets gruppeformand.\n_START_SECTION_\nIndien\n_START_PARAGRAPH_\nEfter endt uddannelse tog Flemming M\xc3\xb8ller Mortensen til Sydindien for at arbejde med spedalske . Han arbejdede p\xc3\xa5 et spedalskhedshospital i Tamil Nadu, som er den sydligste delstat i Indien. Hospitalet blev grundlagt i 1917 af den danske sygeplejerske Emilie Lillelund, og det st\xc3\xb8ttes fortsat af den danske spedalskhedsmission. Mortensen har siden fortsat sit arbejde med spedalske, blandt andet gennem sit virke i spedalskhedsmissions bestyrelse. Foreningen samler hvert \xc3\xa5r penge ind til behandling af spedalske i den tredje verden.\n_START_SECTION_\nGr\xc3\xb8nland\n_START_PARAGRAPH_\nEfter Mortensens ophold i Indien fortsatte han sit arbejde i Gr\xc3\xb8nland, hvor han blev ansat p\xc3\xa5 distriktssygehuset i Ilulissat.\n_START_SECTION_\nAalborg\n_START_PARAGRAPH_\nEfter at have arbejdet i med sundhed i udlandet, vendte Mortensen hjem til Danmark for at arbejde og specialisere sig som an\xc3\xa6stesisygeplejerske p\xc3\xa5 Aalborg sygehus. \xc2\xa0'